धार्मिक कार्यक्रम में शामिल होने पहुंचे थे लोग, महाराष्ट्र के अकोला की घटना
Maharashtra Akola Accident News - 7 Devotees Killed. Follow Akola Accident Updates On Dainik Bhaskar. महाराष्ट्र के अकोला में रविवार को टीन शेड पर पेड़ गिर जाने से 7 लोगों मौत हो गई, जबकि 30 लोग घायल हो गए। हादसा अकोला के पारस गांव में हुआ
महाराष्ट्र के अकोला में रविवार को टीन शेड पर पेड़ गिर जाने से 7 लोगों मौत हो गई, जबकि 30 लोग घायल हो गए। हादसा अकोला के पारस गांव में हुआ। यहां करीब 40 लोग बाबूजी महाराज संस्थान में धार्मिक कार्यक्रम में शामिल होने गए थे।
यहां शाम करीब 7 बजे जोरदार बारिश होने लगी और तेज हवा चलने लगी। इसकी वजह से एक नीम का पेड़ उखड़कर उस टीन शेड पर गिर पड़ा जिसके नीचे सभी श्रद्धालु इकट्‌ठा हुए थे। इनमें से 4 की मौके पर ही मौत हो गई, जबकि 36 को अस्पताल में भर्ती कराया गया। घायलों में से 3 लोगों ने इलाज के दौरान दम तोड़ दिया
घटना की सूचना मिलते ही पुलिस और बचाव-राहत टीम मौके पर पहुंची और स्थानीय लोगों की सहायता से रेस्क्यू का काम शुरू हुआ, जो सुबह 3 बजे तक जारी रहा। लोगों ने आरी से पेड़ को काटकर उसे हटाया और मलबे को साफ करने के लिए JCB की मदद ली।
बारिश से बचने के लिए पेड़ के नीचे जुटे थे लोग
पुलिस के मुताबिक पारस अकोला जिले के बालापुर तालुका का एक गांव है। यहां पर बाबूजी महाराज संस्थान के मंदिर में रविवार होने के कारण शाम को आरती और दर्शन के लिए लोगों की भारी भीड़ उमड़ी थी। संस्थान क्षेत्र में शाम करीब साढ़े सात बजे आरती शुरू हुई।
इस मंदिर के बाहर एक बड़ा टीन शेड है। जिले में बेमौसम बारिश हुई, जिसकी वजह से रास्ते से गुजरने वाले लोग और श्रद्धालु बारिश से बचने के लिए टीन शेड के नीचे आकर खड़े हो गए। हादसे के दौरान टीन शेड के नीचे 40 से 50 लोग मौजूद थे।
देवेंद्र फडणवीस ने कहा- मृतकों के परिवार को आर्थिक सहायता देंगे 
घटना के बाद राज्य के उपमुख्यमंत्री देवेंद्र फडणवीस ने हादसे में मारे गए लोगों की मौत पर शोक व्यक्त किया। फडणवीस ने ट्विटर पर लिखा, 'यह बताना बहुत दुखद है कि अकोला जिले के पारस में एक मंदिर में धार्मिक समारोह चल रहा था। तभी एक पेड़ के गिरने से टीन शेड कुछ श्रद्धालुओं पर गिर गई और कुछ श्रद्धालुओं की मौत हो गई।'
फडणवीस ने कहा कि मुख्यमंत्री एकनाथ शिंदे ने राज्य सरकार और मुख्यमंत्री राहत कोष से मृतकों के परिवारों को आर्थिक सहायता देने का फैसला किया है।
ये खबरें भी पढ़ें...
उस बावड़ी ने लीं 36 जानें, जो दिखती नहीं थी: इंदौर मंदिर हादसे की वजह- भराव किए बगैर ही गर्डर डालकर लगवा दी थी टाइल्स
इंदौर में बेलेश्वर महादेव झूलेलाल मंदिर में रामनवमी पर बावड़ी में गिरने से 36 लोगों की मौत हो गई। इस घटना को लेकर बड़ी लापरवाही सामने आई है। इलाके के लोगों ने खुलासा किया है कि मंदिर प्रबंधन ने इस बावड़ी को भराव किए बगैर ही पैक कर ऊपर से गर्डर और फर्शियां डाल दीं। उसके बाद टाइल्स लगा दी थी। पूरी खबर यहां पढ़ें...
चंडीगढ़ के कार्मल कॉन्वेंट स्कूल में बच्चों पर गिरा पेड़:10वीं की छात्रा की मौत, 19 बच्चे घायल; 250 साल पुराना हेरिटेज-ट्री था
चंडीगढ़ के सेक्टर 9 स्थित कार्मल कॉन्वेंट स्कूल में पीपल का पेड़ गिरने से 16 साल की एक छात्रा की जान चली गई थी। हादसे में 19 बच्चे घायल भी हुए। हादसे में स्कूल की 40 साल की एक महिला कंडक्टर भी घायल हुई। घटना में एक स्टूडेंट की बाजू बुरी तरह क्षतिग्रस्त हो गई थी, जिसे काटना पड़ा था। पूरी खबर यहां पढ़ें...